Historicament os monches chaponeses viachaban a soben ta China pa recibir a transmisión de nuevas amostranzas d'os mayestres chinos. De tornata ta casa y con ixe herencio d'autoridat, estendillaban as prolongacions d'as escuelas y amostranzas que heban conoixito en o continent. Con o tiempo prendran a propia personalidat chaponesa. Esto, en realidat, ye  buena parte d'o patrón cultural d'o Chapón, on a influencia China ye central de tot pa entender as suyas cultura y relichión. D'esta traza as dos escuelas prencipals d'o budismo Chan chino ditas línjì y cáodòng tendrán un paralelo chaponés en as suyas respectivas dos escuelas d'o budismo Zen chaponés: Rinzai y Sōtō.